RS ต้นทุนลดฮวบ-บุ๊กพิเศษขาย “เชฎฐ์ เอเชีย” ดันกำไร Q1 โต 67% แตะ 92 ล้าน
RS โชว์กำไรไตรมาส 1/66 โต 67%แตะ 92 ล้านบาท เทียบช่วงเดียวกันปีก่อน 54.96 ล้านบาท เหตุต้นทุนลดฮวบ บุ๊กพิเศษขาย “เชฎฐ์ เอเชีย” หนุน
RS ต้นทุนลดฮวบ-บุ๊กพิเศษขาย “เชฎฐ์ เอเชีย” ดันกำไร Q1 โต 67% ทะลุ 91.93 ล้านบาท เทียบช่วงเดียวกันปีก่อน 54.96 ล้านบาท
15 พ.ค. 2566

บริษัท อาร์เอส จำกัด (มหาชน) หรือ RS รายงานผลการดำเนินงานไตรมาส 1 สิ้นสุดวันที่ 31 มีนาคม 2566

โดยผลการดำเนินงานไตรมาส 1/66 มีกำไรเพิ่มขึ้น เนื่องจากต้นทุนขายและบริการลดเหลือ 381 ล้านบาท จากช่วงไตรมาส 1/65 อยู่ที่ 442.6 ล้านบาท  หรือลดลง 14% นอกจากนี้กำไรไตรมาส 1/66 ที่เพิ่มขึ้นเป็นผลมาจากการรับรู้กำไรพิเศษจากการขายหุ้นบมจ. เชฎฐ์เอเชีย จำนวน 92 ล้านบาท
ส่วนแนวโน้มในไตรมาส 2/66 บริษัทจะมีการจัดคอนเสิร์ต,อีเวนท์ และกิจกรรม ซึ่งจะกลับมาจัดได้อย่างเต็มไตรมาส หลังคลายมาตรการควบคุมโควิด-19 และผ่านช่วง Low season โดยมีกำหนดการจัดกิจกรรมหลัก คือ เฟสติวัล Cool Summer Fest และคอนเสิร์ต RS Hit Journey รวมถึง Event on ground ของช่อง 8 ที่จะพาแบรนด์ลงพื้นที่ไปทำกิจกรรมร่วมกับลูกค้าได้อย่างเต็มประสิทธิภาพ
 